CELEX: 62005CA0387
Language: et
Date: 2009-12-15 00:00:00
Title: Kohtuasi C-387/05: Euroopa Kohtu (suurkoda) 15. detsembri 2009 . aasta otsus — Euroopa Komisjon versus Itaalia Vabariik (Liikmesriigi kohustuste rikkumine — Nii tsiviil- kui ka sõjaliseks otstarbeks mõeldud varustuse maksuvaba import)

27.2.2010   
            
            
               ET
            
            
               Euroopa Liidu Teataja
            
            
               C 51/4
            
         Euroopa Kohtu (suurkoda) 15. detsembri 2009. aasta otsus — Euroopa Komisjon versus Itaalia Vabariik
   (Kohtuasi C-387/05) (1)
   
   (Liikmesriigi kohustuste rikkumine - Nii tsiviil- kui ka sõjaliseks otstarbeks mõeldud varustuse maksuvaba import)
   2010/C 51/05
   Kohtumenetluse keel: itaalia
   
      Pooled
   
   
      Hageja: Euroopa Komisjon (esindajad: G. Wilms, L. Visaggio ja C. Cattabriga)
   
      Kostja: Itaalia Vabariik (esindajad: I. M. Braguglia, avvocato dello Stato G. De Bellis)
   
      Kostja toetuseks menetlusse astujad: Taani Kuningriik (esindaja: J. Bering Liisberg), Kreeka Vabariik (esindajad: E. M. Mamouna, A. Samoni-Rantou ja K. Boskovits), Portugali Vabariik (esindajad: C. Guerra Santos, L. Inez Fernandes ja J. Gomes), Soome Vabariik (esindaja: A. Guimaraes-Purokoski)
   
      Kohtuasja ese
   
   Liikmesriigi kohustuste rikkumine — EÜ artikli 26 ja erinevate tollieeskirjade (nõukogu 12. oktoobri 1992. aasta määruse (EÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04), artikkel 20, nõukogu 29. mai 1989. aasta määruse (EMÜ, Euratom) nr 1552/89, millega kohaldatakse otsust 88/376/EMÜ, Euratom ühenduste omavahendite süsteemi kohta (EÜT L 155, lk 1), artiklid 2, 9, 10 ja artikli 17 lõige 1) ning nõukogu 22. mai 2000. aasta määruse (EÜ, Euratom) nr 1150/200 (EÜT L 130, lk 1; ELT eriväljaanne 01/03, lk 169) vastavate sätete rikkumine — Nii sõjaliseks kui ka tsiviilotstarbeks mõeldud varustuse maksuvaba import — Selliste summade arvutamisest keeldumine, mis oleks pidanud sisse nõudma ja kättesaadavaks tegema ühenduste omavahenditena
   
      Resolutsioon
   
   
               1.
            
            
               Kuna Itaalia Vabariik vabastas nii tsiviil- kui ka sõjaliseks otstarbeks mõeldud varustuse impordi ajavahemikul 1. jaanuarist 1999 kuni 31. detsembrini 2002 tollimaksust, keeldus arvutamast, kindlaks määramast ja komisjonile kättesaadavaks tegemast selle tollimaksuvabastuse tõttu sissenõudmata omavahendeid ning keeldus maksmast viivitusintressi kõnesolevate omavahendite ettenähtud tähtajaks Euroopa Komisjonile kättesaadavaks tegemata jätmise eest, siis on see liikmesriik rikkunud kohustusi, mis tulenevad esiteks EÜ artiklist 26, nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, artiklist 20 ning seetõttu ühisest tollitariifistikust, ning teiseks nõukogu 29. mai 1989. aasta määruse (EMÜ, Euratom) nr 1552/89, millega rakendatakse ühenduse omavahendite süsteemi käsitlev otsus 88/376/EMÜ, Euratom, muudetud nõukogu 8. juuli 1996. aasta määrusega (EÜ, Euratom) nr 1355/96, artiklitest 2, 9, 10 ja artikli 17 lõikest 1 ning nõukogu 22. mai 2000. aasta määruse (EÜ, Euratom) nr 1150/2000, millega rakendatakse ühenduse omavahendite süsteemi käsitlev otsus 94/728/EÜ, Euratom, samadest artiklitest.
            
         
               2.
            
            
               Mõista kohtukulud välja Itaalia Vabariigilt.
            
         
               3.
            
            
               Jätta Taani Kuningriigi, Kreeka Vabariigi, Portugali Vabariigi ja Soome Vabariigi kohtukulud nende endi kanda.
            
         
      (1)  ELT C 22, 28.1.2006.